เซี่ยงไฮ้คอมโพสิตปิดลบ 3.96 จุด หลังกำไรภาคอุตสาหกรรมชะลอตัว
เซี่ยงไฮ้คอมโพสิตปิดลบ 3.96 จุด หลังกำไรภาคอุตสาหกรรมชะลอตัว
27 ต.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง โดยดัชนีเซี่ยงไฮ้คอมโพสิตอ่อนตัว 3.96 จุด หรือ 0.13% ปิดที่ 3,112.35 จุด ภายหลังจากที่จีนได้เปิดเผยข้อมูลกำไรภาคอุตสาหกรรมที่ขยายตัวในอัตราที่ชะลอลง
สำนักงานสถิติแห่งชาติจีน (NBS) รายงานว่า กำไรในภาคอุตสาหกรรมของจีนปรับตัวขึ้น 7.7% ในเดือนก.ย. เมื่อเทียบเป็นรายปี ซึ่งชะลอตัวลงจากเดือนส.ค.ที่มีการขยายตัวแข็งแกร่งถึง 19.5%
NBS ระบุว่า สาเหตุที่ทำให้กำไรภาคอุตสาหกรรมถดถอยลงนั้น มาจากการชะลอตัวลงของผลกำไรในอุตสาหกรรมอิเล็กทรอนิกส์ เหล็กกล้า และไฟฟ้า